เมื่ออาทิตย์ก่อน มีพสพ.แต่ไม่ได้ใส่ถุง แต่ก็ไม่ได้หลั่งใน หลังมี พสพ เสร็จ ก็ซื้อยาคุมกิน ตอนนี้ผ่านมา 5 วันแล้วมีน้ำสีน้ำตาลอ่อนไม่เข้มมากออกมาจากช่องคลอด อยากรู้ว่ามันคืออะไร แล้วจะท้องไหม
สวัสดีค่ะ หากยาคุมที่ทานไป หมายถึงยาคุมฉุกเฉิน ดังนั้น เลือดที่ออกหลังจากทานยาไป 5 วัน หากไม่ใช่ช่วงวันที่ประจำเดือนควรจะมา ก็น่าจะเป็นเลือดที่เกิดจากผลข้างเคียงของยาคุมฉุกเฉินได้ ซึ่งอาจออกได้นาน 1-4 วัน และไม่ได้อันตรายอะไรส่วนการที่จะทราบว่ามีการตั้งครรภ์หรือไม่ ต้องรอให้ถึงกำหนดวันที่ประจำเดือนควรจะมา หากไม่มา ก็ควรตรวจหาการตั้งครรภ์ดู หรืออาจรอประมาณ 2 สัปดาห์ นับจากที่มีเพศสัมพันธ์ไป แล้วจึงตรวจดูค่ะทั้งนี้ หากได้ทานยาคุมฉุกเฉินทันทีหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%